recursal/SuperWikiNEXT-32B huggingface dataset:
এই নিবন্ধটি চিন্তন পরীক্ষণ সম্পর্কে। ২০১৩ সালের ভারতীয় চলচ্চিত্র জন্য শিপ অব থেসেউস (চলচ্চিত্র) দেখুন।
পরিচয়ের অধিবিদ্যায়, **শিপ অব থেসেউস** বা **থেসেউসের জাহাজ** (ইংরেজি: Ship of Theseus) হলো একধরনের চিন্তন পরীক্ষা যেখানে একটি জাহাজ যার প্রত্যাকটি উপাদান প্রতিস্থাপন করা হয়েছে তা কি অভিন্ন জাহাজ আছে নাকি নেই এ ধরনের প্রশ্ন তোলা হয়।

চিন্তন পরীক্ষা
--------------

প্রথমে ধরা যাক, থেসেউসের বিখ্যাত জাহাজটি জাদুঘর সামগ্রী হিসেবে কোন পোতাশ্রয়ে রাখা হলো। বছরের পর বছর চলে গেলে, কিছু অংশ ক্ষয়ে যাওয়া শুরু করে, যা নতুন অংশ দ্বারা প্রতিস্থাপন করা হয়। এক শতাব্দী পরে, জাহাজের সবগুলো অংশই প্রতিস্থাপন করা হয়ে গেলো। প্রতিস্থাপিত এ জাহাজটি মূল জাহাজের মত এখনও কি একই বস্তু?

দ্বিতীয়ত, অপসারিত প্রত্যাকটি অংশ, ধরা যাক, একটি গুদামঘরে সংরক্ষণ করে রাখা হলো, এবং এক শতাব্দী পরে, এ নষ্ট হওয়া রোধ করার প্রযুক্তি উদ্ভাবিত হলো এবং তাদের একত্রিত করে একটি জাহাজ বানানো আবার সম্ভবপর হলো।
পুননির্মিত এ জাহাজটিই কি তবে থেসেউসের জাহাজ? এবং যদি তাই হয়, তাহলে পোতাশ্রয়ে সংরক্ষিত প্রতিস্থাপিত জাহাজটিও কি থেসেউসের জাহাজটিই?

প্রস্তাবিত অনুবন্ধ
------------------

### সময় থেকে সময়ে ভিন্ন পরিচয়

এ তত্ত্ব বলে যে দুটো জাহাজ, যদিও প্রত্যাকভাবে অবিকল, দুটো ভিন্ন সময়ে অবস্থান করলে তারা অভিন্ন না। প্রত্যাক-সময়ে-জাহাজ একেকটি স্বকীয় "ঘটনা"। তাই এমনকি অংশসমূহের প্রস্তিস্থাপন ব্যতীতও, পোতাশ্রয়ে অবস্থিত জাহাজও প্রতিটি সময়ে ভিন্ন।

পরিচয়ের এ ধারণা অন্যকোন অধিবিদ্যক যন্ত্র দ্বারা প্রতিস্থাপন করা যায়। এ সমাধান সর্বপ্রথম গ্রিক দার্শনিক হেরাক্লিতোস দেন, তিনি যে নদীর পানি বারবার পরিবর্তিত হয় এমন একটি নদীর কথা বলেন। অ্যারিয়াস ডিডেমাস তার কথা বলেন, "যায়া একই নদীতে পা রাখে, ভিন্ন ভিন্ন জল তার পা ছুয়ে বয়ে যায়।"  প্লুটার্ক হেরাক্লিতোসের এ মতের বিরুদ্ধচারণ করেন, এ জল ছিটিয়ে পড়ে, আবার একসাথে আসে আবার অপসৃত হয়।

প্রয়োগ
-------

দর্শনের অনেক প্রায়োগিক ক্ষেত্রসমূহে এর দেখা পাওয়া যায়। মন দর্শনে জাহাজটি একজন ব্যক্তি দ্বারা প্রতিস্থাপিত হয়েছে যার পরিচয় সময় থেকে সময়ে প্রশ্নবিদ্ধ হয়। আইনি দর্শন ও বাস্তবিক দর্শনে যখন কোন বস্তুর মালিকানা অথবা এর উপর অধিকারের বিষয়ে মতবিরোধ তৈরি হয়, তখন কূটাভাসের দেখা মিলে। উদাহরণস্বরূপ, কোম্পানিসমূহ, খেলার দল এবং সংগীত গোষ্ঠি তাদের অংশ পরিবর্তন করে এবং তাদের পূর্ব সদস্যের সাথে বিরোধ তৈরি হয়, যার ফলে নতুন ও পুরোনোদের মধ্যে আইনি লড়াই উপস্থিত হয়। সাথে সাথে লেখা ও কম্পিউটার প্রোগ্রামসমুহ ক্রমাগত সম্পাদিত হতে হতে এত বেশি পরিবর্তিত হয় যে, মূল বিষয়ের কিছু অবশিষ্ট থাকে না, তখন মূল লেখক বা স্রষ্টার এর উপর কোন অধিকার থাকে কি না তা নিয়ে তর্ক হতে পারে।

গণমাধ্যম
--------

* ২০১৩ সালের ভারতী নাট্যধর্মী চলচ্চিত্র শিপ অব থেসেউসে প্যারাডক্সের নাম দ্যা শিপ অব থেসেউস ব্যবহৃত হয়।
* ডগ ডর্স্টের উপন্যাস এস.-এ শিপ অব থেসেউসের দিকে ইঙ্গিত করা হয়।
* ওয়াল-ই চলচ্চিত্রে ওয়াল-ই রোবটটি অন্য ওয়াল-ই রোবটদের দেহাংশ দ্বারা নিজের নষ্ট অংশ ক্রমাগত প্রতিস্থাপন করে ৭০০ বছরেরও বেশি সময় ধরে বেঁচে থাকে।

তথ্যসূত্র
---------

1. ↑  কোহেন, এস. মার্ক (২০০৪)। "পরিচয়, অস্তিত্ব ও থেসেউসের জাহাজ"। *faculty.washington.edu*। সংগ্রহের তারিখ ১৫ এপ্রিল ২০১৯।
2. ↑  ডিডেমাস, এফআর ৩৯.২, ডক্স. জিআর. ৪৭১.৭
3. ↑  প্লুটার্ক। "অন দ্যা ই অ্যাট ডেলফি"। সংগ্রহের তারিখ ১৫ এপ্রিল ২০১৯।

বহিঃসংযোগ
---------

* উইকিউক্তিতে থেসেউসের জাহাজ সম্পর্কিত উক্তি পড়ুন।
**থিওডোরা (থোরা) ফ্রেডেরিক মারি দাউগার্ড** (২২ অক্টোবর ১৮৭৪–২৮ জুন ১৯৫১) ছিলেন ডেনমার্কের নারী অধিকার কর্মী, শান্তিবাদী, সম্পাদক এবং অনুবাদক। ১৯১৫ সালে, তিনি ক্লারা টাইবজার্গের সাথে হেগে আন্তর্জাতিক নারী সম্মেলনে যোগ দিয়েছিলেন। এরপর তিনি ডেনিশ উইমেনস পিস চেইন প্রতিষ্ঠা করেন এবং পরে এটির নেতৃত্ব দেন যা উইমেন ইন্টারন্যাশনাল লীগ ফর পিস অ্যান্ড ফ্রিডমের ডেনীয় শাখা হয়ে ওঠে। দ্বিতীয় বিশ্বযুদ্ধের সময় নাৎসি-অধিকৃত ডেনমার্কে ইহুদি এবং তাদের সন্তানদের জন্য সহায়তার আয়োজনের জন্যও তাকে স্মরণ করা হয়।

জীবনী
-----

১৮৭৪ সালের ২২ অক্টোবর জোটল্যান্ডের হোব্রোর কাছে স্টোর আর্ডেনে জন্মগ্রহণকারী থিওডোরা ফ্রেডেরিক মারি দাউগার্ড হোটেল কিপার পেডার জোহানেস জেনসেন (১৮৪১–১৯০৩) এবং পেট্রিন দাউগার্ড (১৮৪৮–১৯২৫) এর মেয়ে। ১৯০৩ সালে অনুবাদক হিসেবে শিক্ষা গ্রহণের পর, তিনি ডেনিশ উইমেনস সোসাইটি কর্তৃক তাদের সাময়িকী *নারী এবং সমাজ*-এর সম্পাদক সম্পাদক এবং তাদের নতুন অফিসের ব্যবসায়িক ব্যবস্থাপক হিসেবে নিযুক্ত হন। তিনি সংগঠনের নির্বাচনী কমিটিতে যোগদান করেন। তিনি এস্থার কারস্টেনসেন, গাইরিথ লেমচে এবং অ্যাস্ট্রিড স্ট্যাম্প ফেডারসনের সাথে একসাথে কাজ করে। তিনি সংগঠনের নির্বাচনী কমিটিতে যোগদান করেন, তিনি এটির আন্তর্জাতিক সচিব হিসেবে ছিলেন ১৯১৫ পর্যন্ত যখন ডেনিশ নারীরা ভোটাধিকার জিতেছিল। তারপরে, তিনি প্রধানত শান্তি আন্দোলনের জন্য তার প্রচেষ্টা চালিয়ে গিয়েছিলেন। তিনি হেগের ১৯১৫ সালের আন্তর্জাতিক মহিলা সম্মেলনে যোগ দিয়েছিলেন।

১৯১৮ সালে, বিদেশে তার অভিজ্ঞতার উপর ভিত্তি করে, তিনি প্রায় ১৫০টি অ্যাপার্টমেন্ট, একটি রেস্তোরাঁ এবং একটি লন্ড্রিসহ অবিবাহিত, স্বনির্ভর নারীদের জন্য একটি ঘর নির্মাণ শুরু করেছিলেন। ১৯২১ তিনি একটি নতুন সাপ্তাহিক পত্রিকা *টিডেন্স কেভিনদের*-এর সম্পাদক হিসাবে নিযুক্ত হন যা ১৯২৩ সাল পর্যন্ত ড্যানস্কে মহিলা পরিষদ দ্বারা প্রকাশিত হয়েছিল।

আমেরিকার সমাজকর্মী জেন অ্যাডামসের আমন্ত্রণে যিনি উইমেনস ইন্টারন্যাশনাল লীগ ফর পিস অ্যান্ড ফ্রিডমের সভাপতি ছিলেন, তিনি ১৯২৭ থেকে ১৯২৯ সাল পর্যন্ত মার্কিন যুক্তরাষ্ট্রে একটি বক্তৃতা সফর করেন। ১৯৩৪ সালে, দাউগার্ড লীগ অব নেশনস- এর প্রতিনিধিত্ব করেন, সেখানে তিনি ১৯৩৮ থেকে ১৯৪৬ সাল পর্যন্ত লীগের আন্তর্জাতিক কোষাধ্যক্ষ হন।

১৯৩৮ থেকে ১৯৩৯ সালে, মেলানি ওপেনহেজম এবং কার্স্টেন গ্লোয়ারফেল্ট-টার্পের সাথে তিনি নাৎসি দেশ থেকে ইহুদি শিশুদের বাঁচাতে সক্রিয় ছিলেন এবং তারা ৩২০ জনকে ডেনমার্কে পাঠাতে সফল হন। ডেনমার্কে নাৎসি দখলের সময়, তাদের বেশিরভাগকে সুইডেনে পাঠানো হয়েছিল। ইহুদিদের সাথে তার সম্পৃক্ততার জন্য তাকে ১৯৪৩ সালে সুইডেনে পালিয়ে যেতে বাধ্য করেছিল।

থোরা দাউগার্ড ১৯৫১ সালের ২৮ জুন হলস্টেব্রোতে মারা যান এবং তাকে মারিয়াগার অ্যাবেতে সমাধিস্থ করা হয়।

তথ্যসূত্র
---------

1. ↑  "Historie | Kvindefredsliga" (ডেনীয় ভাষায়)। সংগ্রহের তারিখ ২০২১-০৯-০৭।
2. ↑  "Thora Daugaard"। *Women In Peace* (ইংরেজি ভাষায়)। সংগ্রহের তারিখ ২০২১-০৯-০৭।
3. ↑  "12. Thora Daugaard" (পিডিএফ)। *WILPF*। ৬ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ সেপ্টেম্বর ২০২১।
4. ↑  "Thora Daugaard"। *www.gravsted.dk*। সংগ্রহের তারিখ ২০২১-০৯-০৭।
**সুফিয়া খাতুন** (১৯২২ - ২০২৩) ছিলেন একজন বাংলাদেশি লেখিকা। ‘আত্মজীবনী/স্মৃতিকথা/ভ্রমণকাহিনি’ শ্রেণীতে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

জীবনী
-----

সুফিয়া খাতুন ১৯২২ সালের মে মাসে ময়মনসিংহে জন্মগ্রহণ করেন। তার আত্মজীবনীমূলক গ্রন্থ ‘জীবন নদীর বাঁকে বাঁকে’ ২০০৫ সালে প্রকাশিত হয়। ২০০৬ সালে শিশু-কিশোরদের জন্য রচনা করেন ‘সোনা ঝরা দিন’ নামে একটি গ্রন্থ। এছাড়াও ‘আপনভূবন’ নামে একটি কাব্যগ্রন্থ প্রকাশিত হয়েছে। এছাড়া তার দীর্ঘ প্রবাস জীবন নিয়ে লিখিত গ্রন্থের নাম ‘প্রবাসের প্রাপ্তি’ যা ২০১৪ সালে প্রকাশিত হয়। ২০১৮ সালে তার আরও একটি কাব্যগ্রন্থ প্রকাশিত হয় যার নাম ‘নারীর চোখে জল’।

মৃত্যু
------

তিনি ২০২৩ খ্রিষ্টাব্দের ৭ই জানুয়ারি মৃত্যুবরণ করেন।

তথ্যসূত্র
---------

1. ↑  "বাংলা একাডেমি সাহিত্য পুরস্কার পেলেন ১৫ জন"। *প্রথম আলো*। সংগ্রহের তারিখ ২৩ জানুয়ারি ২০২২।
2. 1 2 3  *নারীর চোখে জল*। চয়ন প্রকাশন। পৃষ্ঠা বই কাভার।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  "লেখক, শিক্ষক সুফিয়া খাতুন আর নেই"। *প্রথম আলো*। ৭ জানুয়ারি ২০২৩। সংগ্রহের তারিখ ৭ জানুয়ারি ২০২৩।
**সুপ্রকাশ রায় (** ১৯১৫ - ২১ ডিসেম্বর, ১৯৯০) একজন ভারতের স্বাধীনতা আন্দোলনকারী বিপ্লবী, শিক্ষক ও ইতিহাস গবেষক। তার আসল নাম সুধীরচন্দ্র ভট্টাচার্য।

বিপ্লবী আন্দোলন
---------------

বরিশালের গৈলা স্কুলে পড়াশোনা করেন। বরিশালের বিখ্যাত ব্রজমোহন কলেজে পড়াকালীন বিপ্লবী যুগান্তর দলের সাথে যোগাযোগ হয়। বিপ্লবী আন্দোলনে যুক্ত থাকার অভিযোগে ১৯৩৪ থেকে ১৯৩৭ সাল অবধি কারাবাস করেন। তাকে হিজলি ডিটেনশন ক্যাম্প ও বহরমপুর জেলে থাকতে হয়েছিল। কারান্তরালে মার্কসবাদে আকৃষ্ট হয়ে গভীর অধ্যয়ন করেন তিনি।

কমিউনিস্ট পার্টির সদস্য
-----------------------

জেল থেকে বেরিয়ে ভারতের কমিউনিস্ট পার্টির সদস্য হন তিনি। সক্রিয় ভাবে শ্রমিক আন্দোলনের সাথে যুক্ত হয়ে কলকাতার ট্রাম মজদুর ইউনিয়নের সংগঠক হিসেবে পরিচিতি পান এবং ১৯৪৫-৪৬ পার্টির জেলা ইউনিট, ও জেলা সম্পাদকমন্ডলীর সদস্য নির্বাচিত হয়েছিলেন তিনি। ভারতীয় কমিউনিস্ট পার্টি, ১৯৪৮ খ্রিষ্টাব্দে বে-আইনি ঘোষিত হলে গোপনে পার্টির সংগঠনের কাজ চালাতে থাকেন। পরবর্তীতে পার্টির সাথে মতবিরোধ হলে সক্রিয় রাজনীতি থেকে সরে আসেন আদর্শনিষ্ঠ সুপ্রকাশ রায়। সর্বক্ষনের পার্টিকর্মী হিসেবে কাজ করেছেন, তার নিজস্ব সম্বল কিছুই ছিলোনা। ফলত তার মৃত্যুর পরে অভাব অনটনে জর্জরিত ছিল তার পরিবার।

সাহিত্যকর্ম ও গবেষণা
--------------------

১৯৫৫ সালে হেয়ার স্কুল এ শিক্ষকতার কাজে যোগদান করেন। ১৯৫৬-৮২ পর্যন্ত টানা শিক্ষকতা করেছেন। বিশিষ্ট বামপন্থী চিন্তাবিদ গোপাল হালদার ও চিন্মোহন সেহানবীশের প্রেরণায় স্বাধীনতা আন্দোলন ও সংগ্রামের ইতিহাস নিয়ে গবেষণা ও লেখা শুরু করেন। তার বেশিরভাগ গ্রন্থই সুপ্রকাশ রায় নামে প্রকাশিত হয়েছে। এছাড়াও তার আরো দুটো ছদ্মনাম ছিলো বিজন সেন এবং কাফি খাঁ।

রচনা
----

1. *ভারতের কৃষক বিদ্রোহ ও গনতান্ত্রিক সংগ্রাম*
2. *ভারতের বৈপ্লবিক সংগ্রামের ইতিহাস*
3. *বিদ্রোহী ভারত*
4. *ভারতের জাতীয়তাবাদী বিপ্লবের ইতিহাস*
5. *মাও সে তুং*
6. *পরিভাষা কোষ*
7. *তেলেংগানা বিপ্লব*
8. *ভারতের কমিউনিস্ট পার্টির ইতিহাসের রূপরেখা*
9. *মহাবিদ্রোহ ও তারপর*
10. *সাঁওতাল বিদ্রোহ*
11. *তেভাগা সংগ্রাম*
12. *জাতিসমস্যায় মার্কসবাদ*
13. *গান্ধীবাদের স্বরূপ*
14. *মার্ক্সের ক্যাপিটাল*
15. *কমিউনিস্ট ম্যানিফেস্টো: সংগ্রামের দিশা*
16. *চীন বিপ্লব ও চীনের কৃষক*; ইত্যাদি তার রচিত ও সম্পাদিত বই।

মৃত্যু
------

সুপ্রকাশের শেষ জীবন অবহেলায় কেটেছে। তিনি ২১ ডিসেম্বর, ১৯৯০ সালে মারা যান। ১৯৭২ সালে তিনি স্বাধীনতা সংগ্রামী হিসেবে তাম্রপত্র পান যা পরবর্তীকালে তার কন্যা অভাবের তাড়নায় কাগজওয়ালার কাছে দশ টাকায় বিক্রি করে দিতে বাধ্য হন।

তথ্যসূত্র
---------

1. ↑  সোমনাথ দে (৩ ডিসেম্বর, ২০১২)। "সম্পাদক সমীপেষু"। আনন্দবাজার পত্রিকা। সংগ্রহের তারিখ ১৫.০১.২০১৭।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
2. ↑  *সংসদ বাংগালী চরিতাভিধান (দ্বিতীয় খন্ড)*। কলকাতা: সাহিত্য সংসদ। ২০০৪। পৃষ্ঠা ৩৮২। আইএসবিএন 81-86806-99-7।
3. 1 2  *ভারতের কমিউনিস্ট পার্টির ইতিহাসের রূপরেখা*। কলকাতা: র‍্যাডিকাল ইমপ্রেশন। ২০১০। আইএসবিএন 978-81-85459-15-8।
এই নিবন্ধটি একজন ভারতীয় কার্টুনিষ্ট সম্পর্কিত; একই বানানের অন্যান্য নিবন্ধের জন্য সুফি (দ্ব্যর্থতা নিরসন) দেখুন।
সুফি (কার্টুনিস্ট)
**সুফি** (১৯৪০ - ২৪ জুলাই,২০০৩) ছিলেন খ্যাতনামা বাঙালি কার্টুনিস্ট। তার প্রকৃত নাম **নরেন রায়**।

জন্ম ও ব্যক্তিজীবন
------------------

সুফি ১৯৪০ সালে বৃটিশ ভারতের অধুনা বাংলাদেশের কুমিল্লায় জন্ম গ্রহণ করেন। তার পিতা যোগেশচন্দ্র রায় এবং মাতা প্রমিলাসুন্দরী। দেশভাগের পর তার পরিবার ভারতে চলে আসেন ও পশ্চিমবঙ্গের হাওড়ার শিবপুরে বসবাস করতে থাকেন।

শিক্ষাজীবন ও কর্মজীবন
---------------------

১৯৫৬ সালে দারিদ্র্যের সঙ্গে লড়াই করে স্কুল-ফাইনাল পাস করেন। কলেজে ভর্তি হবার সময় থেকে তিনি কার্টুন আঁকা শুরু করেন (কলেজে ভর্তি হলেও তিনি আর্থিক কারণে কিছুদিনের মধ্যেই পড়াশুনো ছেড়ে দিতে বাধ্য হন)। তার প্রথম কার্টুন প্রকাশিত হয় ‘গড়ের মাঠ’ নামের এক খেলার কাগজে, সেটা ছিল ইস্টবেঙ্গল - মোহনবাগান নিয়ে মজার কার্টুন। এরপর, ‘স্বাধীনতা’ পত্রিকায় তার আঁকা ছবি প্রকাশিত হয়; প্রথমে কেবল ছোটদের জন্য আঁকতেন তিনি, পরে রবিবাসরীয় পাতার দায়িত্বে থাকা অরুন রায় শিল্পীকে নিয়ে আসেন রবিবারের পাতায়। ‘সুফি’ নামটি অরুন রায়েরই দেওয়া। ‘স্বাধীনতা’ কাগজেই তার প্রথম রাজনৈতিক কার্টুন প্রকাশিত হয়।

এছাড়া, আরো অনেক কাগজে কার্টুন এঁকেছেন তিনি। ‘যষ্টিমধু’, ‘প্রহরা’, ‘সচিত্র তোমার জীবন’, ‘মঞ্চকথা’, ‘সংগীতিকা’, ‘ব্যঙ্গজগৎ’, ‘সচিত্র ভারত’, ‘যুগান্তর’, ‘বসুমতী’তে এঁকেছেন। পরবর্তীকালে এঁকেছেন ছোটদের জন্য ‘শুকতারা’র পাতায়। ‘সুফি’ ছাড়াও বেশকিছু ছদ্মনাম ছিলো তার, যেমন- **সঞ্জয়**, **বিনি**, **বিরিঞ্চি**, **প্রমীলা রায়**।

বিখ্যাত কার্টুনিস্ট কে. এস. পিল্লাই, ওরফে শঙ্কর দিল্লী থেকে ‘শঙ্কর’স উইকলী’ নামক কার্টুন পত্রিকা বের করতেন; এই কাগজেও সুফির আঁকা ছবি স্থান পেয়েছে।

হাওড়া জেলা স্কুল বোর্ডে চাকরি নিয়েছিলেন, কিন্তু তার কার্টুন উপর-ওয়ালার চোখে পড়ে যাওয়ায় কর্মচ্যুত হন। এরপরে আর কোনো চাকরি নেননি তিনি।

সুফি ছিলেন বামপন্থী মতাবলম্বী, ভারতের কমিউনিস্ট পার্টি (মার্ক্সবাদী)র মুখপত্র ‘গণশক্তি’ পত্রিকাতে কার্টুন আঁকতেন তিনি। যদিও সক্রিয় রাজনীতি করেননি। একজন শিল্পী হিসেবে সমাজের নানা দিক ফুটিয়ে তুলতেন তার ব্যাঙ্গচিত্রে।

কার্টুনে নিছক রঙ্গ তিনি পছন্দ করতেন না, তিনি চাইতেন সমাজ সম্পর্কিত বিষয় নিয়ে আঁকতে। এজন্য তাকে সমসাময়িক বিশ্বের ঘটনাপ্রবাহ নিয়ে সচেতন থাকতে হত। দেশ-বিদেশের কার্টুনিস্টদের কাজ নিয়ে ওয়াকিবহাল ছিলেন তিনি। দারিদ্র্য-অভাব ছিল তার নিত্যসঙ্গী, কিন্তু শিল্পীমানসকে তা ক্ষুণ্ণ করতে পারেনি।

মৃত্যু
------

সুফি ২০০৩ সালে মৃত্যুবরণ করেন।

তথ্যসূত্র
---------

1. 1 2  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৮৬, আইএসবিএন ৯৭৮-৮১-৭৯৫৫-২৯২-৬
2. 1 2  "নরেন রায়"। *টুনস ম্যাগ*। সংগ্রহের তারিখ ২০১৯-০৯-১৪।
3. ↑  "কার্টুন তোমার দিন গিয়াছে"। *Kolkata TV*। ২০২১-০৭-২৩। সংগ্রহের তারিখ ২০২২-০৬-১৯।

1. ‘পলিমাটি’ (পশ্চিমবঙ্গ গণতান্ত্রিক লেখক শিল্পী সংঘ, উত্তর চব্বিশ পরগণা জেলা কমিটি ) শারদ সংখ্যা- ১৪১০
2. ‘রোববার’ (‘সংবাদ প্রতিদিন’)- ১১ জুলাই, ২০১০

বহিঃসংযোগ
---------


উইকিমিডিয়া কমন্সে **সুফি (কার্টুনিস্ট)** সংক্রান্ত মিডিয়া রয়েছে।
নর্মান্ডি আমেরিকান কবরস্থান এবং স্মৃতিসৌধ, ফ্রান্সের কোলেভিল-সুর-মের কাছে, দ্বিতীয় বিশ্বযুদ্ধের সময় ইউরোপে মারা যাওয়া আমেরিকান সৈন্যদের সম্মান জানায়।
**কিলড ইন অ্যাকশন** (**কেআইএ**) হল একটি হতাহত শ্রেণিবিন্যাস যা সাধারণত সামরিক বাহিনী শত্রু বাহিনীর হাতে তাদের নিজস্ব যোদ্ধাদের মৃত্যু বর্ণনা করতে ব্যবহার করা হয়।উদাহরণস্বরূপ, মার্কিন যুক্তরাষ্ট্রের প্রতিরক্ষা বিভাগ বলছে, যে যুদ্ধ অবস্থায় মৃত্যু বলতে তাদের অস্ত্র গুলি খেয়ে মৃত্যুর প্রয়োজন নেই, হতে পারে শুধুমাত্র প্রতিকূল আক্রমণের কারণে নিহত হয়েছে।কিলড ইন এ্যাকশন যুদ্ধের মধ্যে বন্ধুত্বপূর্ণ আগুনে নিহত ব্যক্তিদের অন্তর্ভুক্ত করে, কিন্তু দুর্ঘটনাজনিত যানবাহন দুর্ঘটনা, হত্যা বা অন্যান্য অ-প্রতিকূল ঘটনা বা সন্ত্রাসবাদের মতো ঘটনা অন্তর্ভুক্ত করেনা।KIA ফ্রন্ট-লাইন কমব্যাট ট্রুপস এবং নৌ, এয়ার এবং সাপোর্ট ট্রুপস উভয় ক্ষেত্রেই প্রয়োগ করা যেতে পারে।যে ব্যক্তি একটি নির্দিষ্ট ঘটনার সময় যুদ্ধাবস্থায় নিহত হন, সেই ঘটনা বা ঘটনাতে তাদের মৃত্যুকে বোঝাতে তাদের নামের পাশে {{{text}}} (খঞ্জর) দিয়ে চিহ্নিত করা হয়।

আরও, যুদ্ধাবস্থায় মৃত্যু একজন ব্যক্তিকে যুদ্ধক্ষেত্রে কর্মে নিহত হওয়াকে নির্দেশ করে। এছাড়াও **ক্ষতজনিত** **মৃত্যু** নির্দেশ করে এমন ঘটনার, যখন চিকিৎসা সুবিধায় পৌঁছানোর জন্য কোন ব্যক্তি বেঁচে গিয়েছিল।এছাড়াও উত্তর আটলান্টিক চুক্তি সংস্থা (ন্যাটো) DOW এর পরিবর্তে DWRIA ব্যবহার করে এর অর্থ "যুদ্ধে আঘাতপ্রাপ্ত ক্ষত থেকে মারা গেছে" এমন কোন ব্যক্তি।যাইহোক, ঐতিহাসিকভাবে সামরিক এবং ইতিহাসবিদরা পূর্বের সংক্ষিপ্ত রূপটি ব্যবহার করেছেন।[]

**পিকেআইএ** মানে **অ্যাকশনে নিহত হওয়া** ব্যক্তি।এই শব্দটি ব্যবহার করা হয় যখন কর্মীরা যুদ্ধে হেরে যায়, এদেরকে প্রাথমিকভাবে মিসিং ইন অ্যাকশন তালিকাভুক্ত করা হয়, কিন্তু খুঁজে না পাওয়ার পরে, পরে অনুমান করা হয় যে তারা বেঁচে নেই।এটি অন্যান্য প্রতিকূল পরিবেশে নৌ যুদ্ধ বা ব্যস্ততার ক্ষেত্রে বলা কঠিন, যেখানে মৃতদেহ উদ্ধার করা কঠিন।প্রথম বিশ্বযুদ্ধে অনেক বড় সংখ্যক সৈন্য নিহত হয়েছিল, যেমনঃ ব্রিটিশ কবি রুডইয়ার্ড কিপলিং- এর ছেলে, তখন কমনওয়েলথ ওয়ার গ্রেভস কমিশন এই ব্যপারটি নিয়ে প্রচারণা করেছিলো।

তথ্যসূত্র
---------

1. ↑  "U.S. Department of Defense Dictionary: killed in action"। ২০১২-০৯-২৭ তারিখে মূল থেকে আর্কাইভ করা। সংগ্রহের তারিখ ২০০৭-০২-০৪।
2. ↑  "USS Milius — Named in honor of Navy pilot Captain Paul L. Milius"। *public.navy.mil*। US Navy। ১২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৮।
3. ↑  Brown, Jonathan (২৮ আগস্ট ২০০৬)। "The Great War and its aftermath: The son who haunted Kipling"। *The Independent*। সংগ্রহের তারিখ ৩ মে ২০১৮।
**সিলামবারাসান দেসিংগু রাজেন্দ্র** (তামিল: சிலம்பரசன் ராஜேந்தர) হচ্ছেন ভারতের তামিল চলচ্চিত্র জগতের একজন অভিনেতা। ১৯৮৪ সালে তিনি শিশুশিল্পী হিসেবে *উরাভাই কার্তা কিলি*তে অভিনয় করেছিলেন সর্বপ্রথম তখন তার বয়স ছিলো মাত্র এক বছর, নবজাতক চরিত্রে তাকে নেওয়া হয়েছিলো চলচ্চিত্রটিতে। তার বাবা ছিলেন ঐ চলচ্চিত্রটির পরিচালক এবং তার নাম ছিলো টি রাজেন্দ্র যিনি প্রথমে তামিল চলচ্চিত্রে ছোটোখাটো চরিত্রে অভিনয় করলেও পরে পরিচালক বনে যান। সিলামবারাসান বিভিন্ন তামিল চলচ্চিত্র কৈশোর বয়সে পা দেবার আগ পর্যন্ত ১৯৯৫ সাল পর্যন্ত অভিনয় করতে থাকেন এবং ২০০০-এর দশকের শুরুর দিকে তিনি তৃষা এবং জ্যোতিকার সঙ্গে তামিল চলচ্চিত্র যথাক্রমে *আলাই* এবং *মানমাদান* চলচ্চিত্রে অভিনয় করে ছোটোখাটো পরিচিতি পান দর্শক মহলে যদিও প্রাপ্তবয়স্ক হিসেবে তার অভিনীত প্রথম চলচ্চিত্র ছিলো *কাদাল আড়িবাতিল্লাই* (২০০২), চলচ্চিত্রটিতে তার নায়িকা ছিলেন চার্মি কৌর। উচ্চ মাধ্যমিক পর্যন্ত পড়ুয়া সিলামবারাসান জীবনে কখনো বিয়ে করবেননা বলে সিদ্ধান্ত নিয়েছেন কারণ তিনি প্রেম করার চেষ্টা করে বারংবার ব্যর্থতায় পর্যবসিত হয়েছিলেন যেটা ছিলো যার জীবনের একটি কালো অধ্যায়।

২০১০ সালে মুক্তিপ্রাপ্ত গৌতম মেনন পরিচালিত চলচ্চিত্র *ভিন্নাইতান্ডি ভারুভায়া*তে তিনি পুনরায় তার অতীত জীবনের সহকর্মী তৃষার সঙ্গে অভিনয় করেন, কাহিনী ছিলো একতরফা প্রেমের তবে এ আর রহমানের সঙ্গীত পরিচালনা চলচ্চিত্রটিকে অন্য উচ্চতায় নিয়ে গিয়েছিলো, আর গৌতম মেননের পরিচালনা দর্শকদের অনেক ভালো লেগেছিলো এবং চলচ্চিত্রটি ছিলো তুমুল জনপ্রিয় এবং ব্যবসাসফল। ষাট এবং সত্তরের দশকের তামিল চলচ্চিত্র পরিচালক কৈলাস বলচন্দ এই চলচ্চিত্রটিতে সিলামবারাসানের অভিনয়ের প্রশংসা করে বলেছিলেন যে, তার অভিনীত অন্যান্য চলচ্চিত্রগুলোর তুলনায় এটি ভালো হয়েছে। সাম্প্রতিক সময়ে সিলামবারাসান অভিনয়ের চাইতে চলচ্চিত্র প্রযোজনা, পরিচালনা এবং সঙ্গীত পরিচালনায় মনোযোগ দিয়েছেন এবং অভিনয় থেকে অবসর নিয়েছেন বলা যায়।

তথ্যসূত্র
---------

1. ↑  "Tamil Actor Simbu Biodata / Tamil Actor Silambarasan Profile"। tamilspider.com। ২৯ জুন ২০১০। সংগ্রহের তারিখ ২১ জুন ২০১৭। [*স্থায়ীভাবে অকার্যকর সংযোগ*]
2. ↑  "Simbu Birthday Date"। goldenchennai.com। ২০১৭। সংগ্রহের তারিখ ২১ জুন ২০১৭।
3. ↑  "Tamil actor Simbu profile"। tamilprofile.com। ২০১৭। ১৪ জুন ২০১৭ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।
4. ↑  "Happy Birthday STR"। indiaglitz। ৩ ফেব্রুয়ারি ২০১১। ৪ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১১।
5. ↑  "Silambarasan plays five separate roles in Tamil mythological film : EYECATCHERS "। *India Today*। সংগ্রহের তারিখ ২০ জুলাই ২০১৪।
6. ↑  "VINNAITHAANDI VARUVAAYAA MOVIE REVIEW"। সংগ্রহের তারিখ ২২ ডিসেম্বর ২০১১।
7. ↑  "KB's open letter to Gautham Menon!"। ৩ মার্চ ২০১০। ২০ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১১।
8. ↑  "Simbu turns music director for Santhanam's Sakka Podu Podu Raja"। *The Indian Express*। ১৮ ডিসেম্বর ২০১৬। সংগ্রহের তারিখ ২৪ নভেম্বর ২০১৮।

বহিঃসংযোগ
---------


উইকিমিডিয়া কমন্সে **সিলামবারাসান** সংক্রান্ত মিডিয়া রয়েছে।

* ইন্টারনেট মুভি ডেটাবেজে সিলামবারাসান (ইংরেজি)
**বেঙ্গল এয়ারোট্রোপোলিস প্রোজেক্ট লিমিটেড** হল ভারতের প্রথম বিমাননগরী নির্মাণ সংস্থা।এই সংস্থার সদর দপ্তর পশ্চিমবঙ্গ রাজ্যের কলকাতায় অবস্থিত।এই সংস্থাটি ভারতের প্রথম বোসরকারি গ্রিনফিল্ড বিমানবন্দর নির্মাণ করেছে দুর্গাপুরে।

প্রকল্প
-------

### অন্ডাল বিমাননগরী

বেঙ্গল এরোট্রোপোলিস প্রোজেক্ট লিমিটেড ও চাঙ্গি ইন্টারন্যাশোনাল গ্রুপ মিলিত ভাবে দুর্গাপুরে একটি বিমাননদরী নির্মাণ করছে।এই বিমাননগরীটি অন্ডাল বিমাননগরী  হিসাবে পরিচিত।বিমাননগরীটি মোট ২১৮৪ একর জমি নিয়ে গড়ে উঠেছে।এখানে বেসরকারি ভাবে কাজী নজরুল ইসলাম আন্তর্জাতিক বিমানবন্দর গড়ে উঠেছে।এটিই ভারতের প্রথম বেসরকারি বিমানবন্দর।বিমানবন্দরটি ৬০০ একর জমি নিয়ে গড়ে উঠেছে।বিমাননগরীর বাকি জমিতে আবাসন ,আইটি হাব ও লজিস্টিক হাব গড়ার কথা রয়েছে।এই বিমাননগরী দুর্গাপুর এর উপকন্ঠেই গড়ে উঠছে।বিমাননগরীটি থেকে দুর্গাপুর ১৫ কিলোমিটার ও আসানসোল ২৫ কিলোমিটার দূরে অবস্থিত।

### লুধীয়ানা বিমাননগরী

বেঙ্গল এরোট্রোপোলিস প্রোজেক্ট লিমিটেড পাঞ্জাবের লুধীয়াধনা শহরে একটি বিমাননগরী নির্মাণের জন্য মৌ স্বাক্ষর করেছে।এই বিমাননগরীটি ৩,৫০০ একর জমিতে নির্মাণ করা হবে।

তথ্যসূত্র
---------

1. ↑  "অন্ডাল বিমাননগরীতে দেরি কেন, প্রশ্ন তুলল চাঙ্গি"। *আনন্দবাজার প্রত্রিকা*। সংগ্রহের তারিখ ১৯-০২-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "কপ্টারেই আজ যাত্রা শুরু অণ্ডালের"। *আনন্দবাজার প্রত্রিকা*। সংগ্রহের তারিখ ১৯-০২-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "১৫ বছর বিমান চালু রাখতে হবে অণ্ডালে"। *আনন্দবাজার প্রত্রিকা*। সংগ্রহের তারিখ ১৯-০২-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
4. ↑  "New airport planned near Durgapur"। *দ্যা হিন্দু*। সংগ্রহের তারিখ ১৭-০৯-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
টেমপ্লেট:'''কোরীয় অসামরিকীকৃত অঞ্চল'''

ডিএমজেড র মধ্যে একটি দক্ষিণ কোরিয়ার চেকপয়েন্ট, উত্তর কোরিয়ার দিক থেকে দেখা
**কোরিয়ান ডেমিলিটারাইজড জোন**(ডিএমজেড;হান্‌গেউল্한반도 비무장지대;হাঞ্জা韓半島非武裝地帶) একটি অত্যন্ত মিলিতারিযেদ এলাকা চলমান কোরীয় উপদ্বীপ জুড়ে। এটি কোরীয় যুদ্ধ এর শেষে তৈরি হয় উত্তর কোরিয়া ও দক্ষিণ কোরিয়ার মধ্যে বাফার জোন হিসেবে। ডিএমজেড একটি ডি ফ্যাক্টর সীমান্ত বাঁধা যেটি কোরীয় উপদ্বীপ কে প্রায় অর্ধেক দ্বিধাবিভক্ত করেছে। এটি ১৯৫৩ সালে উত্তর কোরিয়া, চীন এবং জাতিসংঘ চুক্তির মাধ্যমে তৈরি হয়েছে। এর দৈর্ঘ্য ২৫০ কিমি আর প্রস্থ ৪ কিমি।

মূল বিষয়
---------

১ অবস্থান
২ ইতিহাস
৩ যৌথ নিরাপত্তা এলাকা
৪ ডিএমজেড-সংক্রান্ত ঘটনা এবং আক্রমণ

```
  ৪.১ বহিরাক্রমণ টানেল
```

৫ প্রচারণা

```
  ৫.১ গ্রাম
  ৫.২ পতাকাদন্দ
  ৫.৩ লাওডস্পিকার ইন্সটলাসন
  ৫.৪ বেলন্স
  ৫.৫ কোরিয়ান দেয়াল
```

৬ পরিবহন
৭ প্রকৃতি সংরক্ষণ
৮ আরও দেখুন
৯ নোট
১০ তথ্যসূত্র
১১ বহিঃসংযোগ

অবস্থান
-------

ডিএমজেড দীর্ঘে ২৫০ কিমি লম্বা, প্রায় ৪ কিমি প্রস্থ। যদিও জোনটি উভয় পক্ষের পৃথক অসামরিকিকৃত, তবুও বহিঃ সীমান্ত বিশ্বের অন্যতম সবচেয়ে ব্যাপক সামরিক উপস্থিতি এখানে। উত্তর সীমা রেখা বা এনএনএল পীত সাগরের মধ্যে উত্তর ও দক্ষিণ কোরিয়ার মধ্যে বিতর্কিত সমুদ্রসীমা নির্ধারণে লাইন, যুদ্ধবিরতি সম্মত নয়। তটরেখা এবং এনএনএল উভয় পক্ষের দ্বীপপুঞ্জ এ আরও ব্যাপক সামরিক উপস্থিতি আছে।

ইতিহাস
------

৩৮তম সমান্তরাল উত্তর, যেটি কোরীয় উপদ্বীপ কে প্রায় অর্ধেক দ্বিধাবিভক্ত করেছে, মূলত এটি ছিল দ্বিতীয় বিশ্বযুদ্ধ র শেষের দিকের যুক্তরাষ্ট্র এবং কোরিয়া সোভিয়েত ইউনিয়নের সংক্ষিপ্ত প্রশাসন এলাকার মধ্যকার সীমান্ত। 
১৯৪৮ সালে উত্তর কোরিয়া ও দক্ষিণ কোরিয়া সৃষ্টির সময়কালে এটি হয়ে উঠে একটি কার্যত আন্তর্জাতিক সীমান্ত এবং শীতল যুদ্ধের সবচেয়ে উত্তেজনাকর একটি মুখপত্র ।
১৯৪৮ সাল থেকে উত্তর ও দক্ষিণ কোরিয়া যুদ্ধ শুরু হওয়া থেকে তাদের পৃষ্ঠপোষক রাজ্যের উপর নির্ভরশীল ছিল। ১৯৫৩ সালের ২৭ জুলাই এ ঘোষিত যুদ্ধবিরতি চুক্তি তে, ডিএমজেড তৈরি করা হয়েছে যেমন প্রতিটি পাশ, একটি বাফার জোন তৈরি ৪ কিলোমিটার প্রশস্ত, সামনে লাইন থেকে তাদের সৈন্য ফিরে ২০০০ মিটার সরাতে একমত। যখন চুক্তি স্বাক্ষরিত হয়, সেনাবাহিনী সীমানা রেখা ডিএমজেড কেন্দ্রে মাধ্যমে যায় এবং সামনে ইঙ্গিত করে।
উভয় পক্ষের সৈন্য ডিএমজেড র ভিতরে টহল দিতে পারে, কিন্তু তারা সেনাবাহিনী সীমানা রেখা পার করতে পারেন না; দক্ষিণ কোরিয়ার সৈন্যরা অবশ্য প্রচন্ডভাবে সশস্ত্র, সামরিক পুলিশ পৃষ্ঠপোষকতায় চৌকি, এবং যুদ্ধবিরতি প্রতিটি লাইন কণ্ঠস্থ আছে।
সহিংসতার বিক্ষিপ্ত প্রাদুর্ভাবে, ১৯৫৩ এবং ১৯৯৯ সালের মধ্যে ডিএমজেড বরাবর নিহিত হয়েছে ৫০০ দক্ষিণ কোরিয়ার সৈন্যরা, ৫০ জন মার্কিন সৈন্য ও কোরিয়ার থেকে ২৫০ সেনা।
ঘোষিত যুদ্ধবিরতি চুক্তি ব্যাখ্যা করে ঠিক কতজন সামরিক ব্যক্তি এবং কি ধরনের অস্ত্র ডিএমজেড এ অনুমতিআপাবে।
উত্তর কোরিয়ার বহিরাক্রমণ নিরস্ত অব্যাহত রাখার জন্য , ২০১৪ সালে মার্কিন যুক্তরাষ্ট্র সরকার কোরিয়ান ডিএমজেড কে অব্যাহতি দেয় এর অঙ্গীকার বিরোধী কর্মিবৃন্দ ল্যান্ডমাইন নিষ্কাশন করা থেকে ।

যৌথ নিরাপত্তা এলাকা
-------------------
**দিলসুখনগর মেট্রো স্টেশন** হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি মেগা থিয়েটার, সাঁই বাবা মন্দির, কোনার্ক থিয়েটার, দিলসুখ নগর বাস ডিপো, রাজধানী থিয়েটার এবং প্রগতি ডিগ্রি কলেজের নিকটে অবস্থিত।

ইতিহাস
------

এই স্টেশনটি ২৪ সেপ্টেম্বর ২০১৮ সালে খোলা হয়।

স্টেশন
------

### গঠন

দিলসুখনগর স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।

### সুবিধা

স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।

### স্টেশন বিন্যাস

**রাস্তা স্তর**এটিই প্রথম স্তর, যেখানে যাত্রীরা তাদের যানবাহন পার্ক করতে এবং স্থানীয় অঞ্চলের মানচিত্র দেখতে পারেন।
**মধ্যবর্তী স্তর**টিকিট অফিস বা টিকিট ভেন্ডিং মেশিন (টিভিএম) এখানে অবস্থিত। খুচরা আউটলেট এবং ওয়াশরুম, এটিএম, প্রাথমিক চিকিৎসা ইত্যাদির মতো অন্যান্য সুবিধা এই অঞ্চলে পাওয়া যাবে।
**প্ল্যাটফর্ম স্তর**এই স্তরটিতে দুটি প্ল্যাটফর্ম রয়েছে। ট্রেনগুলি এই স্তর থেকে যাত্রীদের গন্তব্য স্টেশনে নিয়ে যায়।

|  |  |  |
| --- | --- | --- |
| **জি** | রাস্তায় স্তর | প্রস্থান/প্রবেশ |
| **এল১** | মধ্যবর্তী তলা | ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার |
| **এল২** | পার্শ্ব প্ল্যাটফর্ম দরজা বাম দিকে খুলবে Handicapped/disabled access |
| **দক্ষিণদিকগামী** | দিকে →এলবি নগর→ → |
| **উত্তরদিক্গামী** | →দিকে ←←মিয়াপুর← |
| পার্শ্ব প্ল্যাটফর্ম দরজা বাম দিকে খুলবে Handicapped/disabled access |
| **এল২** |  |  |
|

ট্রেন পরিষেবা
-------------

প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।

তথ্যসূত্র
---------

1. 1 2
2. ↑  "Metro choc-a-block with Numaish visitors"।
3. ↑  "Hyderabad Metro stations do not reflect exact locations"।
4. ↑
5. 1 2 3

টেমপ্লেট:হায়দ্রাবাদ মেট্রো
**মাম্মাদবেইলি সমাধি** (আজারবাইজানি: *Məmmədbəyli türbəsi*) বা **ইয়াহিয়া ইবনে মুহাম্মদ আল-হাজের** সমাধিসৌধ হলো আজারবাইজানের জাঙ্গিলান জেলার মাম্মাদবেইলি গ্রামের উচ্চভূমিতে অবস্থিত ১৪ শতকের একটি সমাধিসৌধ।

ইতিহাস
------

১৩০৫ সালে সিল্ক রোডে স্থপতি আলী মজিদ আদ-দীন সমাধিসৌধটি নির্মাণ করেছিলেন। ১৯৭৫ সালে, সমাধির ভূগর্ভস্থ অংশে খনন কাজ করা হয়, যার ফলস্বরূপ এই সমাধিটি পাওয়া গেছে।

স্থাপত্য
--------

সমাধিসৌধের একটি আয়তক্ষেত্রাকার আকৃতি রয়েছে যার মাত্রা ২৯৫×৩৩০ মিটার। সমাধির প্রবেশদ্বার পশ্চিম অংশে অবস্থিত। দরজার প্রস্থ ৭৬ সেমি এবং উচ্চতা ৮৮ সেমি। ইসলামের নিয়মানুসারে সমাধিতে প্রবেশের দৈর্ঘ্য ১.২০ মিটারের বেশি হওয়া উচিত নয়, যাতে প্রবেশকারী ব্যক্তি মৃত ব্যক্তির স্মৃতির প্রতি শ্রদ্ধা জানাতে পারে। মধ্যযুগে এই ধরনের সমাধিগুলি সামন্ত আভিজাত্য এবং সুপরিচিত লোকদের কবরের উপর নির্মিত হতো। বর্তমানে সমাধিসৌধের শীর্ষ ধ্বংসপ্রাপ্ত, যা আট-প্রান্তের প্রিজম আকারে নির্মিত হয়েছিল, যা একটি পিরামিডের আকারে ছাদের সাথে পরিপূরক। 

এর দেয়ালগুলি ভিতরে এবং বাইরে থেকে ধারালো পাথর দিয়ে ঘষে পুঙ্খানুপুঙ্খভাবে পুনরুদ্ধার করা হয়েছে। কিন্তু এর সমাধিসৌধ ভেতরের দিক থেকে চতুর্ভুজাকার। সমাধিসৌধের দরজাটি ১.৮ মিটার উচ্চতায় অবস্থিত। অভ্যন্তরীণ খিলানটি গোলাকার, কিন্তু বাইরের দিকে একটি পিরামিড আকার রয়েছে। এই ধরনের নির্মাণ আজারবাইজানের অনেক স্মৃতিস্তম্ভের জন্য আদর্শ।

সমাধিসৌধের দরজায় আরবি ভাষায় একটি পটীবন্ধনী রয়েছে। এতে বলা হয়েছে: "আমি - ইয়াহিয়া ইবনে মুহাম্মাদ আল-হাজ, এই ভবনের মালিক একজন দুর্বল দাস যার জন্য মহান আল্লাহর অনুগ্রহ প্রয়োজন এবং আলী মজিদ আদ-দীনকে ৭০৪ তম বছরের রমজান মাসে এই ভবনটি নির্মাণের প্রস্তাব দিয়েছিলাম।" (২৮.তৃতীয়-২৭.চতুর্থ-১৩০৫)। পটীবন্ধনীর শুরুতে একটি ফ্রেমে কুরআনের আয়াত রয়েছে - দ্বিতীয়-১৬-১৮: ৬১-১৩: ৬৫-৩৫ (১৭, ২০, ২০) নং।

তথ্যসূত্র
---------

1. ↑  "MƏMMƏDBƏYLI TÜRBƏSI"। ২০১২-০৭-১১ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মামুনা হাশমি** ( উর্দু: میمونہ ہاشمی‎‎ ) হলেন একজন পাকিস্তানি রাজনীতিবিদ যিনি ২০০০ থেকে ২০১২ পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।

ব্যক্তিগত জীবন
--------------

মামুনা হাশমি পাকিস্তানি রাজনীতিবিদ, রাজনৈতিক বাস্তববাদী এবং প্রবীণ রক্ষণশীল চিন্তাবিদ জাভেদ হাশমির কন্যা।

রাজনৈতিক জীবন
-------------

২০০২ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে তিনি পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে তিনি পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদে পুনরায় নির্বাচিত হয়েছিলেন।

পাকিস্তান তেহরিক-ই-ইনসাফে যোগদানের পর ২০১২ সালে তিনি তার জাতীয় পরিষদের আসন থেকে পদত্যাগ করেছিলেন।

তথ্যসূত্র
---------

1. 1 2  Reporter, The Newspaper's Staff (৫ জানুয়ারি ২০১২)। "Resignation of six MNAs accepted"। *DAWN.COM*। সংগ্রহের তারিখ ৯ ডিসেম্বর ২০১৭।
2. ↑  Report, Bureau (২৫ ডিসেম্বর ২০০৩)। "HYDERABAD: Struggle to end army's role in politics urged"। *DAWN.COM*। সংগ্রহের তারিখ ৯ ডিসেম্বর ২০১৭।
3. ↑  "Triangular battle for Multan district seats"। *DAWN.COM*। ৭ অক্টোবর ২০০২। সংগ্রহের তারিখ ৯ ডিসেম্বর ২০১৭।
4. ↑  Wasim, Amir (১৬ মার্চ ২০০৮)। "60pc new faces to enter NA"। *DAWN.COM*। সংগ্রহের তারিখ ৯ ডিসেম্বর ২০১৭।
5. ↑  Asghar, Raja (৩০ ডিসেম্বর ২০১১)। "Javed Hashmi's 'double blow' in NA"। *DAWN.COM*। সংগ্রহের তারিখ ৯ ডিসেম্বর ২০১৭।
**ফাতমা গাদির ক্বিজি গাদরি** (আজারবাইজানি: *Fatma Qədri*), ক্বাদরি, কাদরি, কাদরিই হিসেবেও উচ্চারিত হয় (১ এপ্রিল ১৯০৭ – ২৯ ফেব্রুয়ারি ১৯৬৮) ছিলেন একজন আজারবাইজানি থিয়েটার অভিনেত্রী।

কর্মজীবন
--------

ফাতমা গাদরি অডেসা ( বর্তমান নাম ইউকরেইন) এর এক  ব্যবসায়ীর অনুচরের পরিবারে জন্মগ্রহণ করেন। ৯ বছর বয়সে, তিনি একটি ধনী পরিবারের শিশু পালনের কাজ করে রোজগার শুরু করেন। তার মা এর জোরে, তিনি একটি স্থানীয় মাদরাসায় (ধর্মীয় প্রতিষ্ঠান) এ ভর্তি হন শিক্ষা গ্রহণ করার লক্ষ্যে। ১৯২২ সালে, তিনি একযোগে দুইটি (আজারবাইজান থিয়েটার স্কুল এবং শিক্ষকের কলেজ) উচ্চ মাধ্যমিক প্রতিষ্ঠানে ভর্তি হন, এবং দু'খান থেকেই ১৯২৬ সালে শিক্ষালাভ শেষ করেন। গাদরি শৈল্পিক কর্মজীবন শুরু করার সিদ্ধান্ত নেন, গাদরি বাকু'র ও গাঞ্জা'র তুর্কিক লেবার থিয়েটারে অভিনেত্রী হিসেবে কাজ করা শুরু করেন। তার ঘাঁড়ের এক অসফল অস্ত্রোপাচারের পর, তাকে সুস্থ হওয়ার জন্য চাকরি থেকে অব্যাহতি মঞ্জুর করা হয়।  

বাকু রাশিয়ান থিয়েটার এ অভিনয়ের উপর সংক্ষিপ্ত সময় কাটানোর পর, ১৯৩৫ সালে তাকে আজারবাইজান স্টেট ড্রামা থিয়েটারে নিয়ে আনা হয়, যেখানে তিনি পরবর্তী ২৪ বছর কাজ করেন। শিঘ্রই তিনি বাকু সিটি কাউন্সিলে নির্বাচিত হন এবং আজারবাইজান থিয়েটার স্কুল ও বাকু এর একটি গানের স্কুল এ শিক্ষকতা শুরু করেন। ১৯৪৩ সালে, তিনি আজারবাইজানের জনগণের শিল্পী (সম্মাননা পুরস্কার) তে পরিণত হন। দৈহিক দুর্বলতা এবং অসুস্থতার কারণে, তিনি প্রায় সময়ই তিনি শারীরিক ব্যাথা সত্ত্বেও অভিনয় করে যেতেন। ১৯৫৮ সালে তিনি অতিরিক্ত দুর্বল হয়ে পড়েন, মস্কো এর একটি দলীয় ট্যুরে পুস্কিন মস্কো ড্রামা থিয়েটারে, *যুদ্ধ ও শান্তি* অপেরার তার শেষ অভিনয় চলাকালীন তিনি হঠাত্‌ অচেতন হয়ে পড়েন। সাত মাসের চিকিৎসা সেবা এর পর, ডাক্তাররা তাকে তার শরীরের কথা ভেবে আবার মঞ্চে যেতে নিষেধ করেন।

ব্যক্তিগত জীবন
--------------

মঞ্চের বাইরে, ফাতমা গাদরি কষ্টের সাথে জীবন যাপন করতেন। ১৯২০ সালে তিনি প্রথম বিবাহ করেন যা বেশি দিন টিকেনি। তার একমাত্র পুত্র সন্তান কিশোর বয়সে মারা যায়। ১৯৩২ সালে গাদরি'র দ্বিতীয় স্বামী নিউমোনিয়ায় আক্রান্ত হয়ে মারা যান। এসব দুঃখজনক ঘটনার কারণে তার মানসিক এবং শারীরিক অসুস্থতার জন্ম দেয়। থিয়েটারের নিষেধাজ্ঞা'র পর তিনি হতাশা থেকে আর বেরিয়ে আসতে পারেননি, ১৯৬৮ সালে ৬০ বছর বয়সি তার ঘরে আত্মহত্যার মাধ্যমে মৃত্যুবরণ করেন।

তথ্যসূত্র
---------

1. ↑  Fatma Gadri: The Aftermath and the Eternal Silence  ওয়েব্যাক মেশিনে আর্কাইভকৃত ২৯ আগস্ট ২০০৭ তারিখে by Z.Farajova. *EL Jurnali*. January 2007. Retrieved 6 April 2007
সাম্মানিক উচ্চশিক্ষায়তনিক উপাধি নিবন্ধের সাথে বিভ্রান্ত হবেন না।
উচ্চশিক্ষাক্ষেত্রে **সাম্মানিক উচ্চশিক্ষায়তনিক পদ** বলতে কোনও বিশ্ববিদ্যালয় কর্তৃক বহিরাগত কোনও উচ্চশিক্ষায়তনিক ব্যক্তি (যেমন অন্য কোনও বিশ্ববিদ্যালয়ের অধ্যাপক), বা কোনও বিশিষ্ট বিজ্ঞানী বা গবেষককে প্রদত্ত সম্মানসূচক শিক্ষকতা-সংশ্লিষ্ট পদ বোঝায়। এমনকি অন্য কোনও বিশ্ববিদ্যালয় বা গবেষণা প্রতিষ্ঠান থেকে সম্প্রতি অবসরপ্রাপ্ত ব্যক্তিকেও এই পদে নিয়োগ দেওয়া হতে পারে।
এই প্রথাটি মূলত যুক্তরাজ্যে প্রচলিত। তবে মার্কিন যুক্তরাষ্ট্র, অস্ট্রেলিয়া, হংকং, নিউজিল্যান্ড, জাপান, কানাডা ইত্যাদি দেশেও এটির প্রয়োগ দেখা যায়।

সাম্মানিক উচ্চশিক্ষায়তনিক পদগুলির কিছু উদাহরণ হল সাম্মানিক অধ্যাপক, সাম্মানিক প্রভাষক, সাম্মানিক বিশিষ্ট সভ্য (ফেলো), সাম্মানিক জ্যেষ্ঠ বিশিষ্ট গবেষক-সভ্য (রিসার্চ ফেলো), সাম্মানিক অধস্তন শিক্ষক (রিডার), অতিথি অধ্যাপক (ভিজিটিং প্রফেসর), অতিথি সভ্য (ভিজিটিং ফেলো), শিল্পখাতীয় বিশিষ্ট সভ্য (ইন্ডাস্ট্রি ফেলো) ইত্যাদি।

সাম্মানিক পদে নিযুক্ত ব্যক্তিরা খণ্ডকালীন ও পরিবর্তনযোগ্য সময়সূচী অনুযায়ী শিক্ষকতামূলক কাজে (যেমন পাঠপ্রদানমূলক বক্তৃতা বা আলোচনাচক্র) অংশ নিতে পারেন, গবেষণায় সহযোগিতা করতে পারেন কিংবা স্নাতকোত্তর গবেষণাকর্মে যৌথ তত্ত্বাবধানে অংশ নিতে পারেন। কিন্তু সচরাচর তিনি কোনও নির্বাহী বা প্রশাসনিক কাজে জড়িত থাকেন না। তাঁরা বিশ্ববিদ্যালয়ের বিভিন্ন সুযোগ-সুবিধা ব্যবহারের অধিকার রাখেন, কিন্তু বিশ্ববিদ্যায়ের নির্বাহী সমিতি বা যেকোনও প্রশাসনিক সংগঠনের সদস্য হতে পারেন না।

কোনও কোনও বিশ্ববিদ্যালয়ে, যেমন যুক্তরাজ্যের ইম্পেরিয়াল কলেজ লন্ডনে ইমেরিটাস অধ্যাপক (ইমেরিটাস প্রফেসর) পদটিকেও একটি সাম্মানিক পদ হিসেবে গণ্য করা হতে পারে, যদিও এক্ষেত্রে আলোচ্য ব্যক্তিটি নিজ বিশ্ববিদ্যালয়েই পদলাভ করেন।

তথ্যসূত্র
---------

1. ↑  "Honorary academic appointments"। University of Bath। সংগ্রহের তারিখ ৩ জানুয়ারি ২০২২।
2. ↑  "Honorary Professor (Teaching)"। sheffield.ac.uk(University of Sheffield)। সংগ্রহের তারিখ ১৫ এপ্রিল ২০১৪।
3. ↑  "Honorary Academic Titles for Non-Employees"। imperial.ac.uk (Imperial College, London)। ২০১৪। সংগ্রহের তারিখ ১৫ এপ্রিল ২০১৪।
4. ↑  "Visiting Fellowships"। all-souls.ox.ac.uk(All Souls College,Oxford university)। ১৮ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।
5. ↑  "York scientist awarded Royal Society Industry Fellowship"। york.ac.uk (University of York)। ১৫ এপ্রিল ২০১৩। সংগ্রহের তারিখ ১৫ এপ্রিল ২০১৪।
6. ↑  "Guidelines for Honorary Appointments"। University of Nottingham। সংগ্রহের তারিখ ৩ জানুয়ারি ২০২২।
7. ↑  "Honorary and visiting associations"। Imperial College London। সংগ্রহের তারিখ ৩ জানুয়ারি ২০২২।
বেঙ্গল ঈগল-পেঁচা, যাকে শৈল ঈগল-পেঁচা (Rock Eagle Owl) বা ভারতীয় ঈগল পেঁচা (*Bubo bengalensis*/বুবো বেঙ্গেলেনসিস) বলা হয়, এটি বৃহত শিংযুক্ত একটি পেঁচা প্রজাতি, যা দক্ষিণ এশিয়ার পার্বত্য এবং পাথুরে ঝোপ বনে বাস করে। এর শরীরজুড়ে বাদামী এবং ধূসর রঙ ছড়ানো ছিটানো এবং এতে কালো ছোট স্ট্রাইপসহ গলায় সাদা প্যাচ থাকে। এটি আগে ইউরেশিয়ান ঈগল-পেঁচার উপ-প্রজাতি হিসাবে বিবেচিত হয়েছিল। এটি সাধারণত জোড়ায় দেখা যায়। এর গভীর অনুরণনীয় সুর রয়েছে যা সচরাচর ভোর ও সন্ধ্যাবেলায় শোনা যেতে পারে।

আবাসস্থল
--------

ডানার নিচের একটি গাঢ় কার্পাল প্যাচ দেখানো হয়েছে।
এগুলি সাধারণত ঝোপজাতীয় এবং হালকা থেকে মাঝারি আকারের বনগুলিতে দেখা যায়। তবে বিশেষত হিমালয়ের দক্ষিণে এবং ভারতীয় উপমহাদেশের মূল ভূখণ্ডের মধ্যে পাথুরে স্থানগুলির নিকটে এবং ১,৫০০ মিটার উচ্চতার নীচে এদের দেখতে পাওয়া যায়।
আর্দ্র চিরসবুজ বন এবং অত্যন্ত শুষ্ক অঞ্চল এরা সচরাচর এড়িয়ে চলে। ঝোপঢাকা পাথুরে টিলা ও উপত্যকা এবং নদী ও স্রোতের খাড়া তীর এদের প্রিয় জায়গা। এটি ঝোপঝাড় বা পাথুরে অভিক্ষেপের আশ্রয়কেন্দ্রে বা গ্রামাঞ্চলের নিকটে কোনো বৃহত আমগাছ বা অনুরূপ ঘন পর্ণরাজিযুক্ত গাছে রাত কাটায়।

তথ্যসূত্র
---------

1. ↑  BirdLife International (২০১৬)। "*Bubo bengalensis*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2016**: e.T22688934A93211525। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Jerdon, T.C. (১৮৩৯)। "Catalogue of the birds of the peninsula of India, arranged according to the modern system of classification; with brief notes on their habits and geographical distribution, and description of new, doubtful and imperfectly described specimens"। *Madras Journal of Literature and Science*। **10**: 60–91।
**তাজিকিস্তান-তুরস্ক সম্পর্ক**, তাজিকিস্তান এবং তুরস্ক এর মাঝে বিদ্যমান দিপাক্ষিক সম্পর্ককে নির্দেশ করে। দুই দেশের মাঝে অত্যন্ত আন্তরিক এবং বন্ধুত্বপূর্ণ সম্পর্ক বিদ্যমান। ১৯৯১ সাল থেকে এই দুই দেশের মধ্যে প্রায় ৩০ এর অধিক চুক্তি এবং সমঝোতা স্মারক সাক্ষরিত হয়েছে।

তাজিকিস্তানের রাজধানী দুশানবেতে তুরস্কের একটি স্থায়ী দূতাবাস রয়েছে। অপরদিকে, তুরস্কের রাজধানী আঙ্কারায় তাজিকিস্তানের একটি স্থায়ী দূতাবাস রয়েছে।

আধুনিক সম্পর্ক
--------------

তাজিকিস্তান পূর্বে সোভিয়েত ইউনিয়ন এর অন্তর্ভুক্ত ছিল। পরবর্তীতে সোভিয়েত ইউনিয়ন ভেঙ্গে, যে ১৫ টি পৃথক এবং স্বাধীন রাষ্ট্র গঠিত হয়, তার একটি হল তাজিকিস্তান। তাজিকিস্তান ১৯৯১ সালের ৯ সেপ্টেম্বর তাদের পার্লামেন্টে স্বাধীনতার ব্যাপারে প্রস্তাব গ্রহণ করে এবং তাজিকিস্তানের স্বাধীনতা ঘোষণা করে। ১৯৯১ সালের ১৬ ডিসেম্বর, তুরস্ক, তাজিকিস্তানের স্বাধীনতাকে স্বীকৃতি দেয়। এরপর ১৯৯১ সালের ২৬ ডিসেম্বর, সোভিয়েত ইউনিয়ন বিলুপ্ত হয় এবং তাজিকিস্তান একটি পৃথক রাষ্ট্র হিসেবে স্বীকৃতি পায়।

১৯৯২ সালের ২৯ জানুয়ারি, আনুষ্ঠানিকভাবে তাজিকিস্তান এবং তুরস্কের মধ্যে কূটনৈতিক সম্পর্ক স্থাপিত হয়। ১৯৯২ সালে ৪ আগস্ট, দুশানবেতে তুরস্ক তাদের দূতাবাস চালু করে। অপরদিকে তার পরের বছর, ১৯৯৫ সালের ১৬ অক্টোবর, আঙ্কারায় তাজিকিস্তান তাদের দূতাবাস চালু করে।

মধ্য এশিয়ার দেশগুলোর সাথে তুরস্কের সম্পর্কের কাঠামোর মাধ্যমে, তুরস্ক এবং তাজিকিস্তানের সম্পর্ক রয়েছে। তবে অন্যান্য মধ্য এশীয় দেশগুলোর তুলনায়, তাজিকিস্তান এবং তুরস্কের মধ্যাক্র সম্পর্ক ধীরে এগিয়েছে। এর কারণ হল, ১৯৯২ সাল থেকে ১৯৯৭ সাল পর্যন্ত চলা তাজিকিস্তানের অভ্যন্তরীণ যুদ্ধ। এই সময়কালে, দুশানবেতে অবস্থিত তুরস্কের দূতাবাসটিই ছিল, তাজিকিস্তানে চালু থাকা একমাত্র কূটনৈতিক দূতাবাস। আবার এই সময়ের মধ্যে, তুরস্কের প্রধানমন্ত্রী, সুলেমা ডেমিরেল এর তাজিকিস্তান সফর ছিল একমাত্র উচ্চ পর্যায়ের সফর।

২০০৬ সালের ১৯-২২ জানুয়ারি, তাজিকিস্তানের রাষ্ট্রপতি, ইমোমালি রাহমোন রাষ্ট্রীয় সফরে তুরস্ক যান।
২০০৯ সালের ২৯ জুন, তুরস্কের রাষ্ট্রপতি, আব্দুল্লাহ গুল রাষ্ট্রীয় সফরে তাজিকিস্তানে যান। সেই সফরে তিনি তাজিক রাষ্ট্রপতি রাহমোন এর সাথে দ্বিপাক্ষিক সম্পর্কের ব্যাপারে আলোচনা করেন।
এছাড়াও, এই দুই নেতা, জঙ্গিবাদ, উগ্রবাদী কার্যক্রম, অবৈধ অভিবাসন, মাদক এবং অস্ত্র পাচার, সংগঠিত অপরাধ প্রভৃতির বিরুদ্ধে নিজেদের সমবস্থানের বিষয়েও আলোচনা করেন। এর পাশাপাশি, মধ্য এশিয়ার অর্থনৈতিক এবং সামাজিক উন্নয়নের ক্ষেত্রে আফগানিস্তান এর রাজনৈতিক এবং সামজিক স্থিতিশীলতার গুরুত্বের বিষয়েও আলোচনা করেন এই দুই নেতা।

তথ্যসূত্র
---------

1. ↑  "Turkey's Political Relations With Tajikistan"। তুরস্কের পররাষ্ট্র মন্ত্রণালয়। ২০১১-০৬-০৮ তারিখে মূল থেকে আর্কাইভ করা। সংগ্রহের তারিখ ২০০৯-০৬-০১।
2. ↑  "Gül to visit Kyrgyzstan, Tajikistan next week"। *টুডেজ জামান*। ২০০৯-০৫-২২।
3. ↑  "Turkey, Tajikistan to step up anti-terror cooperation"। *টুডেজ জামান*। ২০০৯-০৫-৩০।
**ভেরোনিকা সিমোগান** (জন্ম: ১৯৬২) হলেন পাপুয়া নিউগিনির একজন নারী অধিকার কর্মী, যিনি দেশটিতে নারীদের প্রতি সহিংসতার বিরুদ্ধে কাজ করে চলেছেন। তার কর্মকাণ্ডের স্বীকৃতিস্বরূপ ২০১৭ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

জীবনী
-----

ভেরোনিকা সিমোগান জন্মেছিলেন ১৯৬২ সালে, পাপুয়া নিউগিনির পূর্ব সেপিক প্রদেশের রাজধানী শহর উইওয়াকের বয়কিন/দাগুয়া এলাকার উরিপ গ্রামে। তিনি বেসামরিক বিমান পরিবহন প্রশিক্ষণ কলেজে অধ্যয়ন করেছিলেন। সেখান থেকে ১৯৮১ সালে তিনি স্নাতক ডিগ্রি লাভ করেন। তিনি বেসামরিক বিমান পরিবহন বিভাগে ছয় বছর কাজ করেছিলেন।

নিজ গ্রামের অধিবাসীদের অধিকতর উন্নত জীবনব্যবস্থা নিশ্চিত করার জন্য তিনি ১৯৮৬ সালে নিজ গ্রামে ফিরে আসেন। তখন থেকে তিনি সহিংসতার শিকার নারীদের নিয়ে কাজ করে চলেছেন।

২০১২ সালে তিনি 'ফ্যামিলি ফর চেঞ্জ অ্যাসোসিয়েশন' প্রতিষ্ঠা করেন। সংগঠনটির মাধ্যমে তিনি নারীদের প্রতি সহিংসতা দূরীকরণের জন্য কাজ করে চলেছেন।

সম্মাননা
--------

তার কর্মকাণ্ডের স্বীকৃতিস্বরূপ তিনি আন্তর্জাতিক সাহসী নারী পুরস্কার ২০১৭ লাভ করেছিলেন। তার নামটি প্রস্তাব করেছিলেন পাপুয়া নিউগিনিতে নিযুক্ত তৎকালীন মার্কিন রাষ্ট্রদূত ক্যাথেরিন এবার্ট-গ্রে।

তথ্যসূত্র
---------

1. 1 2 3  "Biographies of the Finalists for the 2017 International Women of Courage Awards"। *www.state.gov* (ইংরেজি ভাষায়)। সংগ্রহের তারিখ ২০১৭-০৮-২৯।
2. ↑  "Courageous Simogun - The National"। *The National* (ইংরেজি ভাষায়)। ২০১৭-০৩-৩০। ২০১৯-০৫-০৩ তারিখে মূল থেকে আর্কাইভ করা। সংগ্রহের তারিখ ২০১৭-০৮-২৯।
১৯৯৪ সালের মিনায় হজ চলাকালীন শয়তান পাথর নিক্ষেপ এর সময় কমপক্ষে ২০০ জন হজযাত্রী মারা যায়।

ঘটনা
----

সৌদি কর্মকর্তারা বলেছিলেন, স্থানীয় সময় দুপুর ২ টার দিকে এই পদদলিত ঘটনা ঘটেছিল, মানুষে চাপ বেশি হওয়াতে এমন পরিস্থিতিতে হয়েছিল, সে বছর রেকর্ড আড়াই মিলিয়ন হজ্জ যাত্রী ছিল।  ওভারপাসে যাত্রীদের ভিড় হওয়ায় কয়েকজন পথচারী ওভারপাস (জামারাত সেতু) থেকে পড়েছেন বলে জানা গেছে। সৌদি পুলিশ ওভারপাসটি বন্ধ করার পরে, জনতা আতঙ্কিত হয়ে দুটি দিকে চলে গেছে, যার ফলে আরও বেশি লোক পড়েছিল। অ্যাম্বুলেন্সগুলি ঘটনাস্থলে দ্রুত পর্যায়ে পৌঁছতে পারেনি, এটি সম্ভবত মৃতের সংখ্যায় বেড়ে গিয়েছিল। 

এই ঘটনার বিষয়ে সৌদি এক বিবৃতিতে হতাহতদের কারণ হিসাবে পাথর ছুড়তে ছুটে আসা হজ্জযাত্রীদের দোষ দেওয়া হয়েছিল।  তারা জানিয়েছে যে হজ চলাকালীন ৮২৮ জন মারা গিয়েছিল, এতে হতাহতের ঘটনা ঘটে ২৭০ জন, প্রাকৃতিক কারণে (যার মধ্যে সূর্যের গরমের কারণে স্ট্রোক অন্তর্ভুক্ত ছিল) মারা গিয়েছিল ৫৩৬ এবং বিচ্ছিন্ন ঘটনা থেকে ২৩ জন।  একজন সৌদি কর্মকর্তা আরও উল্লেখ করেছেন যে প্রতি বছর লোক পদদলিত হয়। 

সৌদিতে প্রকাশিত এক প্রতিবেদনে উল্লেখ করা হয়েছে যে নিহতদের মধ্যে ১৮২ তুর্কি এবং বেশিরভাগ লেবাননের রয়েছে বাকীরা ।  পরবর্তী প্রতিবেদনে দেখা গেছে যে বেশিরভাগ ক্ষতিগ্রস্ত ব্যক্তি ইন্দোনেশিয়ান ছিলেন।

পরবর্তী ব্যবস্থা
----------------

ঘটনার পরে জামারাত সেতু (যা একটি মাত্র স্তর ছিল) ৪০ মিটার থেকে ৮০ মিটার পর্যন্ত প্রশস্ত করা হয়েছিল, যদিও এই ব্রিজের ৪ বছর আগে আরও একটি বড় দুর্ধর্ষ ঘটনা ঘটে।

তথ্যসূত্র
---------

1. ↑  Razali, M. Jeffri (25 May 1994). No local pilgrim killed in Mina stampede, *New Straits Times*
2. 1 2  (27 May 1994). Saudi Arabia: 270 killed in stampede, *Sunday Courier* (Associated Press story)
3. 1 2  Ibrahim, Mohammed (25 May 1994). Mecca deaths could surpass 1,000, *Spokesman-Review* (Associated Press story)
4. ↑  (27 May 1994). 270 Died in Saudi Crush, *The New York Times*
5. ↑  (25 May 1994). At Least 250 Muslims Die in Mecca Stampede, *The New York Times*
6. ↑  "A Stampede Near Mecca Killed More Than 700 People Taking Part In the Hajj Pilgrimage"। Mother Jones। সংগ্রহের তারিখ ৩০ সেপ্টেম্বর ২০১৫।
7. ↑  Ibrahim, Mohammed (24 May 1994). Stampede kills hundreds in Mecca, *Free Lance-Start* (Associated Press story; AP stories have some overlap of reporting, but this one includes Turk/Lebanese information)
8. ↑  (10 April 1998). 100 Pilgrims Are Killed in Mecca in Stampede, *The New York Times*
9. ↑  (11 April 1998). 23 Indians killed in Haj stampede identified, *Redriff*
এটি গ্রেগরীয় বর্ষপঞ্জী অনুযায়ী ২৬০-এর দশক। এটি শুরু হয়েছে ১লা জানুয়ারি, ২৬০ থেকে এবং শেষ হয়েছে ৩১ ডিসেম্বর, ২৬৯ তারিখে।

ঘটনা
----

### ২৬০

এই অনুচ্ছেদটি ২৬০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২৬১

এই অনুচ্ছেদটি ২৬১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২৬২

এই অনুচ্ছেদটি ২৬২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২৬৩

এই অনুচ্ছেদটি ২৬৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২৬৪

এই অনুচ্ছেদটি ২৬৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২৬৫

এই অনুচ্ছেদটি ২৬৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২৬৬

এই অনুচ্ছেদটি ২৬৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২৬৭

এই অনুচ্ছেদটি ২৬৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২৬৮

এই অনুচ্ছেদটি ২৬৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ২৬৯

এই অনুচ্ছেদটি ২৬৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**মামা ভাগনে পাহাড়** হল বীরভূম জেলার একমাত্র পাহাড়। এটি ছোট নাগপুর মালভূমির অন্তিম পূর্ব ভাগে অবস্থিত দুবরাজপুর শহরের নিকট অবস্থিত। এই পাহাড়টি মূলত 'গ্রানাইট' শিলা দ্বারা গঠিত। মামা ভাগ্নে পাহাড় বর্তমানে একটি পর্যটনের জায়গা হিসেবে সুবিদিত।

পুরাণ ও ইতিহাস
--------------

মামা ভাগ্নে পাহাড়
এই পাহাড়ের আশে পাশে কোথাও পাহাড় বা টিলা না থাকলেও ব্যতিক্রমী ভাবে এই বিক্ষিপ্ত অনুচ্চ টিলা ও প্রস্তরররাজি বহু পুরাণকথার জন্ম দিয়েছে। রাম যখন সীতা উদ্ধারে লঙ্কা যাত্রা করেন তখন হিমালয় থেকে সেতু বন্ধের পাথর রথে করে আনা হচ্ছিল। সেসময় কিছু পাথর পড়ে 'মামা ভাগনে' পাহাড়ের সৃষ্টি এরকম কিংবদন্তি প্রচলিত আছে। অপর একটি পৌরাণিক সূত্রে জামা যায় দেবতা বিশ্বকর্মা মহাদেব শিববের আদেশে দ্বিতীয় কাশী নির্মান করছিলেন এক রাত্রির মধ্যে। সেই সময় পড়ে যাওয়া পাথর থেকেই সৃষ্টি হয় মামা ভাগনে পাহাড়।

সংস্কৃতি
--------

মামা ভাগ্নে পাহাড় ও শিলাখণ্ড
মামা ভাগনে পাহাড়, পাহাড়ের ওপর পাহাড়েশ্বর শ্মশানকালীমন্দির ও নিকটবর্তী হেতমপুর রাজবাড়ি কে কেন্দ্র করে বীরভূম গুরুত্বপূর্ণ পর্যটন কেন্দ্র গড়ে উঠেছে। এই অঞ্চলে সত্যজিৎ রায়ের অভিযান (চলচ্চিত্র), গুপী গাইন বাঘা বাইন ও সন্দীপ রায়ের রবার্টসনের রুবি, গোঁসাইপুর সরগরম ইত্যাদি ছবির চলচ্চিত্রায়ন হয়েছে।

তথ্যসূত্র
---------

1. ↑  "কংক্রিটে মুখ ঢাকছে মামা-ভাগ্নের"। ১১ সেপ্টেম্বর ২০১৪। সংগ্রহের তারিখ ২৯ সেপ্টেম্বর ২০১৭।
2. ↑  "রক্ষা করুন ইতিহাসকে"। সংগ্রহের তারিখ ২৯ সেপ্টেম্বর ২০১৭।
১৯৯১ সালে পশ্চিমবঙ্গের বিধানসভা নির্বাচনের পর ভারতের কমিউনিস্ট পার্টি (মার্ক্সবাদী) (সিপিআইএম) আশ্রিত একদল দুষ্কৃতি হাওড়া জেলার কেন্দুয়া গ্রামে ভারতীয় জাতীয় কংগ্রেসের স্থানীয় নেতা গোপাল পাত্রকে আক্রমণ করে তাঁর কব্জি ও পা কেটে নেয়। উক্ত দুষ্কৃতিরা দুই মহিলার স্তনও কেটে নিয়েছিল। পরে কংগ্রেসকে ভোট দেওয়ার জন্য সাত গ্রামবাসীর কব্জিও কেটে নেয় ওই দুষ্কৃতিরা। আমতা থানায় অভিযোগ দায়ের করা হলে দুষ্কৃতিদের গ্রেফতার করা হয়। কিন্তু তারা জামিনে ছাড়া পেয়ে যায়।

আক্রান্তেরা অভিযোগ করেছিলেন, ভারতীয় জাতীয় কংগ্রেসকে সমর্থন করার জন্যই তাঁদের কব্জি কেটে নেওয়া হয়েছিল। কিন্তু কংগ্রেস তাঁদের অবহেলা করেছে। *আনন্দবাজার পত্রিকা* লিখেছিল, আক্রমণকারীরা তরোয়াল, লাঠি ও বর্শা নিয়ে হামলা চালায়। এফআইআর-এ ১১৯ জনের বিরুদ্ধে অভিযোগ জানানো হয়। জানা যায়, অভিযুক্তেরা তরোয়াল দিয়েই গোপাল পাত্রকে হত্যা করে এবং তারপর গ্রামের ১০০টি বাড়িতে আগুন লাগিয়ে দেয়।

২০১৬ সালে পশ্চিমবঙ্গ বিধানসভা নির্বাচনের সময় শাসকদল সর্বভারতীয় তৃণমূল কংগ্রেসের বিরুদ্ধে সিপিআইএম ও জাতীয় কংগ্রেস রাজনৈতিক জোট গঠনের পর সিপিআইএম নেতা সূর্যকান্ত মিশ্র বলেছিলেন যে, কেন্দুয়ায় কংগ্রেস নেতা গোপাল পাত্রের কব্জি কেটে নেওয়াটা ঠিক হয়নি।

তথ্যসূত্র
---------

1. ↑  "Cries from 20 years ago deafen Kandua"। Times of India। মে ১, ২০১১।
2. ↑  "For them, election day marked a new beginning"। *www.hindustantimes.com/*। Hinduustan Times।
3. ↑  "Hands cut, now ignored"। Calcutta Telegraph। সেপ্টেম্বর ১৭, ২০১০।
4. ↑  "আমতার গ্রামে হামলার ঘটনায় শুনানি শুরু"। Anandabazar Patrika।
5. ↑  "কেন্দুয়ায় কব্জি কাটা ভুল। ভোটের টানে সূর্যের বোধোদয়"। Ebela।

বহিঃসংযোগ
---------

* আক্রান্তদের ছবি
**কোলহাটি** হল একটি ভারতীয় যাযাবর সম্প্রদায় যারা বানজারা মানুষের একটি উপগোষ্ঠীর অংশ। তারা মধ্য ভারত এবং মহারাষ্ট্র রাজ্যের অধিবাসী। তারা ঐতিহ্যগতভাবে পেশাদার বিনোদনকারী এবং দড়ি-বাজিকর। মহারাষ্ট্র সরকার তাদের যাযাবর উপজাতি হিসাবে শ্রেণীবদ্ধ করেছে। তারা তামাশা গোষ্ঠীর সাথেও নিযুক্ত থাকে। পুণে জেলায় যথেষ্ট সংখ্যায় কোলাহাটি ভাষার ব্যবহারকারী দেখা যায়। কোলাহাটি লাবনি - তামাশা অভিনেতারা মহারাষ্ট্র রাজ্য সরকারের শিল্পকর্মের পৃষ্ঠপোষকতায় থেকে সামাজিক মর্যাদা পেয়েছে, এবং মরকমের মতানুসারে প্রদর্শন শিল্পী হিসাবে তাদের পরিচয়ের পক্ষে এটি অতীব গুরুত্বপূর্ণ।

ব্যুৎপত্তি এবং ইতিহাস
---------------------

কোলহাট কথাটি যে শব্দ থেকে এসেছে তার অর্থ বাঁশের খুঁটি, যেটি তারা লাফানোর জন্য ব্যবহার করে। ব্রিটিশ আমলে তাদের ভবঘুরে এবং অপরাধী শ্রেণি হিসাবে শ্রেণিবদ্ধ করা হয়েছিল। একটি ব্রিটিশের বর্ণনায় পাওয়া যায় কোলহাটী পুরুষরা কেবল বর্শা এবং কুকুর নিয়ে বুনো শুয়োর শিকার করত এবং সেটি যথেষ্ট সাহসের কাজ। বুনো শুয়োরেরা ফসলের অনেক ক্ষতি করে তাই কৃষকরা স্থানীয় শুয়োরেরের সংখ্যা কমাবার জন্য কোলাহাটি লোকেদের নিযুক্ত করত। শিকার সফল হলে গ্রামে ভোজ হত।

বর্তমান জীবন
------------

এখন অনেক কোলাহাটী মানুষ ভূমিহীন কৃষি শ্রমিক হিসাবে নিযুক্ত হয়েছে। তারা এখনও হিন্দু মন্দিরে অনুষ্ঠান করে যদিও এটি তাদের আয়ের প্রধান উৎস নয়। তাদের মহিলা ও মেয়েরা এক ধরনের মারাঠি নাচ, যেটি গান এবং নাটকের সংমিশ্রণ, যেটির নাম তামাশা, সেটি অভিনয় করার জন্য পরিচিত।
কোলাহাটী নিজেদের গোষ্ঠীর মধ্যেই বিবাহ করে এবং পরিবারের ব্যবস্থাপনায় বিবাহ হয়। বাবার মৃত্যুর পরে ছেলেরা সম্পত্তির অধিকার পায় এবং বড় ছেলে পরিবারের প্রধান হয়।

ধর্মবিশ্বাস
-----------

কোলাহাটি জনগণ ভারতের প্রাচীন ধর্ম, হিন্দু ধর্মের চর্চা করে। তারা হিন্দু মণ্ডলের দেবতাদের পূজা ও সেবা করে। তারা পালনকর্তা বিষ্ণুর প্রতি বিশেষ শ্রদ্ধাশীল।

তথ্যসূত্র
---------

1. ↑  Satya, Laxman D. (১৯৯৭)। "Colonial Sedentarization and Subjugation: The Case of Banjaras of Berar, 1850-1900"। *The Journal of Peasant Studies*। **24** (4): 317–318। ডিওআই:10.1080/03066159708438653।
2. ↑  Phillips, David J. (২০০১-০১-০১)। *Peoples on the Move: Introducing the Nomads of the World* (ইংরেজি ভাষায়)। William Carey Library। আইএসবিএন 9780878083527।
3. ↑  Ratnam, Dhamini (২০১৬-১১-২৯)। "Know your Lavani"। *Livemint*। সংগ্রহের তারিখ ২০১৬-১২-১৯।
4. ↑  "Tune into the world of traditional Lavani"। *mid-day*। সংগ্রহের তারিখ ২০১৬-১২-১৯।
5. ↑  Kakodkar, Priyanka। "Dancing on the fringes: the shadowy world of courtesans"। *The Hindu*। সংগ্রহের তারিখ ২০১৬-১২-১৯।
6. ↑  Morcom, Anna (২০১৪-০২-০৭)। *Courtesans, Bar Girls & Dancing Boys: The Illicit Worlds of Indian Dance* (ইংরেজি ভাষায়)। Hachette India। আইএসবিএন 9789350097939।
7. 1 2 3  "Kolhati in India"। সংগ্রহের তারিখ ১৭ মার্চ ২০২১।
ভারতের মহারাষ্ট্রের কোলাপুরে তৈরি সোনার হার
**কোলাপুরি সাজ** হলো গলায় পরার একধরনের হার বিশেষ, ভারতের মহারাষ্ট্রের কোলাপুর শহরের নামানুসারে এর নামকরণ করা হয়েছে।

নকশা ও গড়ন
-----------

ঐতিহ্যগতভাবে হারগুলো ২১টি পাতা বা লকেট দিয়ে তৈরি করা হয় তবে সমসাময়িক পরিধানকারীরা ১০ থেকে ১২টি পছন্দ করে। প্রথাগতভাবে হারগুলো হাতে গড়া হয়, যা একজন কারিগরকে তৈরি করতে এক সপ্তাহ সময় লাগে, তবে দক্ষ জনবলের ঘাটতি ও ব্যয়বহুলতার মতো প্রতিবন্ধকতার কারণে, এর উৎপাদন যান্ত্রিকীকরণের প্রচেষ্টাকে প্ররোচিত করেছে।

ত্রিশা ভট্টাচার্য *ডেকান হেরাল্ডের* একটি প্রবন্ধে এই নকশার বর্ণনায় বলেছেন:

> ...নকশার ২১টি অংশের অধিকাংশই বিষ্ণুর অবতার ও অষ্টমঙ্গলের প্রতীক নিয়ে গঠিত। কোলাপুরী সাজ শুরু হয় কাঠ চাঁপা (কাঠগোলাপ কুঁড়ি) দিয়ে এবং শেষ হয় কীর্তি মুখ (সৌভাগ্য কবজ) দিয়ে। পাটিতে রয়েছে পঞ্চ পানাদি (পবিত্র পাতা), বেল পাতা (ভগবান শিবকে নিবেদিত পাতা), বেল গাছ (তিনটি একত্রিত পাতার একটি উদ্ভিদ), ঝিঙে (সমস্ত উদ্ভিদের প্রতীক), কর্লা বা করলা (জীবনদাতা ভেষজ), সূর্য, মানিক পানাদি (যে রত্ন বন্ধুত্বের প্রতীক), মৎস্য (মাছ, বা বিষ্ণুর অবতার), কুরমা (বিষ্ণুর অবতার), নরসিংহ (বিষ্ণুর অবতার), গোলাপ, ভৃঙ্গঃ (গুবরে পোকা), চন্দ্র (চাঁদ), পান্না, গন্ধভৈরি (স্বামী-স্ত্রীর ঐক্যের প্রতীক), মর্চেল (রাজ্য ও ঐশ্বর্যের প্রতীক), ময়ূরের পালক, শঙ্খ, ওয়াঘ নাখে (বাঘের নখ, অস্ত্রশক্তির প্রতীক), ও সাপ (একতার প্রতীক)। অন্যান্য প্রতীকও ব্যবহার করা হয় যেমন, কমল (পদ্ম), কাসভ (কচ্ছপ) ও ভুঙ্গা (ভ্রমর বা ভোঁদা)। কোলহাপুরী সাজ সবুজ রঙের রেশমে বোনা হয় এবং তার সাথে আরও অলঙ্করণ করা হয়।
> 
>

তথ্যসূত্র
---------

1. 1 2  "Exploring the Kolhapuri saaj - Times of India"। *The Times of India*। সংগ্রহের তারিখ ২০১৬-০২-০৪।
2. ↑  "Kolhapur jewellers urged to adopt modern tech - Times of India"। *The Times of India*। সংগ্রহের তারিখ ২০১৬-০২-০৪।
3. ↑  "Jewellery that exudes grace"। *Deccan Herald*। সংগ্রহের তারিখ ২০১৬-০২-০৪।